Document ID: 31997D0628

31997D0628
L 261/1
JURNALUL OFÍCIAL AL UNIUNII EUROPENE
DECIZIA COMISIEI
din 28 iulie 1997
de modificare a Deciziei 93/70/CEE privind codificarea mesajului „Animo”
(Text cu relevanță pentru SEE)
(97/628/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în comerțul intracomunitar cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
întrucât, prin Decizia 93/70/CEE (3), astfel cum a fost modificată ultima dată prin Decizia 94/295/CE (4), Comisia a prevăzut codurile care urmează să fie utilizate pentru animale și produse de origine animală pentru a permite o înțelegere rapidă a mesajului Animo;
întrucât, în lumina experienței acumulate, au fost operate modificări substanțiale la dosarul de date privind codurile pentru produsele de origine animală, cu scopul de a optimiza utilizarea acestuia;
întrucât anexa la Decizia 93/70/CEE ar trebui modificată în vederea adaptării la dosarul de date din noul program informatic;
întrucât faptul că anumite animale vii și produse sunt incluse în codificare nu înseamnă că trebuie trimis un mesaj în rețeaua computerizată Animo;
întrucât codificarea animalelor vii și a produselor va fi reexaminată la adoptarea deciziilor necesare pentru introducerea proiectului Shift;
întrucât măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la Decizia 93/70/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 28 iulie 1997.

Labels: 12
3
17
6